text: রিতা মোরেনো (জন্ম: ১১ ডিসেম্বর ১৯৩১) হলেন একজন পুয়ের্তো রিকীয়-মার্কিন অভিনেত্রী, নৃত্যশিল্পী ও গায়িকা। সত্তর বছরের অধিক সময়ের অভিনয় জীবনে তার উল্লেখযোগ্য কর্ম হল সঙ্গীতধর্মী দ্য কিং অ্যান্ড আই এবং ওয়েস্ট সাইড স্টোরি চলচ্চিত্রের পার্শ্ব চরিত্রে অভিনয় এবং ১৯৭১ থেকে ১৯৭৭ পর্যন্ত প্রচারিত টেলিভিশন ধারাবাহিক দি ইলেকট্রিক কোম্পানি ও ১৯৯৭ থেকে ২০০৩ পর্যন্ত প্রচারিত নাট্য ধারাবাহিক অজ।
  
  মোরেনো অল্প সংখ্যক শিল্পীদের একজন, যিনি মার্কিন বিনোদনের চারটি প্রধানতম পুরস্কার, অস্কার, এমি, গ্র্যামি ও টনি পুরস্কার অর্জন করেছেন। তিনি ২৩ জন অভিনয়শিল্পীদের একজন, যিনি অভিনয়ের ত্রি-মুকুট, অর্থাৎ প্রতিযোগিতামূলক অস্কার, এমি, ও টনি পুরস্কার অর্জন করেছেন। তিনি এবং হেলেন হেয়েস, এই দুজন শিল্পীই শুধু এই দুই কৃতিত্ব অর্জন করতে পেরেছেন। এছাড়া তিনি আরও একাধিক পুরস্কার অর্জন করেছেন, তন্মধ্যে রয়েছে বিভিন্ন আজীবন সম্মাননা পুরস্কার এবং মার্কিন যুক্তরাষ্ট্রের সর্বোচ্চ বেসামরিক সম্মাননা প্রেসিডেনশিয়াল মেডেল অব ফ্রিডম।
  
  প্রারম্ভিক জীবন
  মোরেনো ১৯৩১ সালের ১১ই ডিসেম্বর পুয়ের্তো রিকোর হুমাকাওয়ে জন্মগ্রহণ করেন। তার মাতা রোজা মারিয়া (বিবাহপূর্ব মার্কানো) একজন দরজি ছিলেন এবং পিতা ফ্রান্সিস্কো হোসে "পাকো" আলভেরিও একজন কৃষক ছিলেন। তার ডাকনাম ছিল "রোজিটা"। মোরেনোর জন্মের সময় তার মায়ের বয়স ছিল ১৭। তিনি জুনকোসে বেড়ে ওঠেন। তার মাতামহ জাস্টিনো মারকানো পুয়ের্তো রিকোয় জন্মগ্রহণ করেন। ১৯৩৬ সালে মোরেনোর মাতা তাকে নিয়ে নিউ ইয়র্ক সিটিতে পাড়ি জমান। তার ছোট ভাই ফ্রান্সিকোকে তাদের সাথে নিয়ে যাননি। মোরেনো তার প্রথম সৎ বাবা এডওয়ার্ড মোরেনোর বংশনাম গ্রহণ করেন। তিনি লং আইল্যান্ডে নিউ ইয়র্কের ভ্যালি স্ট্রিম গ্রামে তার কৈশোর কাটান।
  
  তথ্যসূত্র
  
  উৎস
  
  বহিঃসংযোগ
  
   
   
   
  
  বিষয়শ্রেণী:১৯৩১-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর মার্কিন অভিনেত্রী
  বিষয়শ্রেণী:২১শ শতাব্দীর মার্কিন অভিনেত্রী
  বিষয়শ্রেণী:পুয়ের্তো রিকীয় অভিনেত্রী
  বিষয়শ্রেণী:পুয়ের্তো রিকীয় গায়িকা
  বিষয়শ্রেণী:মার্কিন গায়িকা
  বিষয়শ্রেণী:মার্কিন চলচ্চিত্র অভিনেত্রী
  বিষয়শ্রেণী:মার্কিন টেলিভিশন অভিনেত্রী
  বিষয়শ্রেণী:মার্কিন মঞ্চ অভিনেত্রী
  বিষয়শ্রেণী:মার্কিন শিশু অভিনেত্রী
  বিষয়শ্রেণী:মার্কিন কণ্ঠ অভিনেত্রী
  বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
  বিষয়শ্রেণী:কেনেডি সেন্টার সম্মাননা প্রাপক
  বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
  বিষয়শ্রেণী:গ্র্যামি পুরস্কার বিজয়ী
  বিষয়শ্রেণী:টনি পুরস্কার বিজয়ী
  বিষয়শ্রেণী:স্ক্রিন অ্যাক্টরস গিল্ড আজীবন সম্মাননা পুরস্কার প্রাপক
  বিষয়শ্রেণী:হিস্পানিক ও লাতিন আমেরিকান অভিনেত্রী
title: রিতা মোরেনো